Nú er kominnmarsmánuður og margir farnir að huga að sumarleyfi og sumir komnir af stað í huganum . Ég heillast af frelsi sem felst í að vera með bíl og keyra á milli staða því þá er svo auðvelt að ná þverskurði af því sem er mest spennandi hverju sinni . Evrópa liggur nú við bæjardyr okkar með ódýrari samgöngum og síauknum möguleikum . Flest skoðum við sögufræga staði , kirkjur og kastala á ferðum okkar , en oft verður minna úr því að skoða nýrri byggingarlist sem oft á tíðum endurspeglar það samfélag sem er á staðnum . Því ætla ég að koma með nokkur áhugaverð dæmi fyrir ykkur sem eruð á leið til meginlandsins næsta sumar svo ekki sé talað um norðurlöndin . Byrjum í París og kíkjum á hina frægu L ’ institut du Monde Arabe sem hönnuð er af Íslandsvininum hinum heimsfræga Jean Nouvel . Nouvel var hér fyrir rúmu ári og hélt fyrirlestur fyrir fullu húsi áhugamanna og fagfólks . Hann var einnig einn af keppendunum um tillögur fyrir tónlistar - og ráðstefnuhús og hefur mikinn áhuga á Íslandi . Araba stofnunin er miðsvæðis í París , rétt hjá Notre Dame og var hún tilbúin um 1988 . Í byggingunni er bókasafn , fyrirlestrasalur , veitingastaður , skrifstofur og margt fleira . Byggingin er úr gleri og stáli , stór glerveggur og klæðning úr afar sérstökum málmplötum með skírskotun í arabískan menningarheim einkennir útlit hennar . Um að gera að upplifa þessa byggingu um leið og Notre Dame er heimsótt . Það eru ekki bara heimsfrægar rokkstjörnur og kvikmyndamógular sem leggja leið sína til Íslands þessa dagana . Fyrst að við erum byrjuð að skoða verk eftir heimsfræga “ Íslandsvini ” er nauðsynlegt að skella sér til Hollands og þá til Haag og skoða dansleikhús “ Netherlands dance theater ” eftir hollenska arkitektsins Rem Koolhaas sem nýverið var hérlendis sem sérlegur ráðgjafi vegna hugmyndasamkeppni um skipulag Vatnsmýrar . Koolhaas er einn frægasti arkitekt og hugmyndasmiður samtímans í arkitektúr og skipulagi og nálgast verkefnin með óhefðbundum hætti . Hann starfar víðvegar um veröldina og er dansleikhúsið stundum nefnt sem það verk sem kom teiknistofu hans OMA á kortið sem slíkri , enda ein fyrsta bygging hans sem varð að veruleika . Eins er tilvalið að fara til Rotterdam , fæðingarborg arkitektsins og skoða þar Kunsthaal eða listasafnið hannað af Rem og samstarfsfélögum . Síðast en ekki síst , ef einhver er á leið til Portúgal þá vann Koolhaas samkeppni um tónlistarhús í höfuðborginni Porto og var Casa da Musica tekið í notkun árið 2004 . Hvít steinsteypubygging sem á rætur að rekja til forms einbýlishúss sem ekki var byggt , með stóra glerveggi og ótrúleg innirými hefur fengið fádæma viðtökur og skellt Porto á kortið . Öll vitum við að Róm var ekki byggð á einum degi og Róm er sú borg í Evrópu sem er hvað fornust . Yndislegar sögufrægar byggingar og torg eru aðdráttarafl ferðamanna víðsvegar úr heiminum en í Róm má einnig finna spennandi verkefni eftir einn frægasta núlifandi arkitekt ítala , Renzo Piano sem er til dæmis annar höfundur Pompidou í Paris sem flestir þekkja . Hinn var sir Richard Rogers sem er enn þekktari . Parco della musica er margnota tónlistar ” garður ” sem samanstendur af þremur stórum tónlistarhöllum . Milli þeirra er stórt torg eða piazza . Einnig er stórt útisvið með tilheyrandi búnaði sem minnir á hringleikahús forðum . Form bygginganna er framúrstefnulegt . Renzo Piano hefur hannað merkar byggingar víðsvegar í Evrópu í heimaborg sinni Genova ogKöln má þekkja þær af frekar flókinni uppbyggingu og framúrstefnulegum formum þar sem tæknin skipar stóran sess . Í alvöru talað ... Þá er Evrópa nútímans stútfull af nýlegri , framsækinni og framúrskarandi byggingarlist . Bretland er þarflokki með kempur sínar eins og Sir Richard Rogers og Norman Foster ásamt framarlega í flokki ásamt fleiri stórum . Norðurlönd eiga sína Plot , Snöhettu og fleiri fantagóða sem komnir eru komnir á heimskortið og virðast landamæri vera að mást út því stór nöfn í byggingarlist starfa út um allan heim . Málið er að það þykir fengur að því að fá heimsfræga hönnuði til að setja mark sitt á borgir og hefur það sýnt sig að framsækin og einstök byggingarlist hefur sterkt aðdráttarafl . Nefna má í því samhengi Guggenheim safnið í Bilbao eftir Frank Gehry , óperuhúsið í Sidney og Barcelona eins og hún leggur sig . Sérstaklega ber að nefna Barcelona sem borg sem státar af byggingum eftir ótrúlega marga af frægustu arkitektum samtímans . Calatrava , Richard Meiers , Izosaki auk Nouvel og allt þar á milli má finna í Barcelona . Brátt mun Reykjavík eignast byggingu með sérstakt aðdráttarafl fyrir áhugamenn um byggingarlist og það er þegar tónlistarhúsið við höfnina verður að veruleika . Hér hef ég bara nefnt örfáar af þeim byggingum í þeim flokki sem kalla má einstakan arkitektúr samtímans og eftir brotabrot af þeim mörgu stjörnuarkitektum ef svo má kalla , sem hafa sett svip sinn á okkar tíma . Að lokum , aðeins yfir til Svíþjóðar . Sýni hér the twisted torso sem er íbúðarblokk eftir spænska “ stjörnuarkitektinn ” Santiago Calatrava og er staðsett í Malmö þar sem hún er orðin kennileiti . Hef skoðað gripinn og greip andann á lofti enda er Calatrava bæði verkfræðingur og arkitekt að mennt og býr til sín eigin lögmál hvað varðar form og uppbyggingu . Nú þegar Kaupmannahöfn er hinum megin við hornið er upplagt að kíkja til Malmö í leiðinni og upplifa gripinn í návígi .